﻿মাদারীপুরে বাসের ধাক্কায় নিহত ৩ - মফস্বল - Premier News Syndicate Limited (PNS)
মাদারীপুরে বাসের ধাক্কায় নিহত ৩
১৩ জানুয়ারী, ৬:২৫ সন্ধ্যা
পিএনএস: মাদারীপুর সদর উপজেলার সমাদ্দারে একটি বাস নিয়ন্ত্রণ হারিয়ে একটি টমটমকে ধাক্কা দিলে তিনজন নিহত হয়েছেন। আহত হয়েছেন পাঁচজন। ঢাকা-বরিশাল মহাসড়কের সমাদ্দার ব্রিজের পূর্ব পাড়ে শুক্রবার বেলা সাড়ে ১১টার দিকে এ ঘটনা ঘটে।
স্থানীয় সূত্র জানায়, বরিশাল থেকে ঢাকাগামী হানিফ পরিবহনের একটি বাস বিপরীত দিক থেকে আসা একটি যাত্রী বোঝাই টমটমকে ধাক্কা দেয়। এতে ঘটনাস্থলেই টমটমের চালক সদর উপজেলার কাউয়াকুড়ি গ্রামের শিমুল মাতুব্বর ও তার সঙ্গে থাকা ১২ বছর বয়সী কিশোর হাসান মারা যায়।
এছাড়া গুরুতর আহত অবস্থায় দত্তেরহাট গ্রামের বায়েজিদ নামের অপর এক কিশোরকে রাজৈর হাসপাতালে নেয়ার পর চিকিৎসকরা মৃত ঘোষণা করেন।
দুর্ঘটনা কবলিত বাসটি টমটমকে ধাক্কা দেয়ার পর একটি গাছের সঙ্গে ধাক্কা লেগে খাদে পড়া থেকে রক্ষা পায়।দুর্ঘটনার পর প্রায় এক ঘণ্টা ঢাকা-বরিশাল মহাসড়কে যান চলাচল বন্ধ ছিল।
মাদারীপুর সদর থানার ওসি জিয়াউল মোর্শেদ জানান, নিহতদের মরদেহ উদ্ধার করা হয়েছে।
পিএনএস, লক্ষ্মীপুর প্রতিনিধি : লক্ষ্মীপুর জেলা পরিষদ মিলনায়তনে গত রোববার বিকেলে ইসলামিক ফাউন্ডেশনের সার্বিক কার্যক্রমের উপর কর্মকর্তা ও কর্মচারীদের সাথে মতবিনিময় সভায় উপস্থিত প্রধান অতিথি হিসেবে... বিস্তারিত
দুই স্কুলছাত্রীর গণধর্ষণের ভিডিও প্রকাশ করার প্রতিবাদে মানববন্ধন
লক্ষ্মীপুরে যুবলীগ নেতাকে পেটালেন আ’লীগ নেতা
নওগাঁর সাপাহারে বন্যার কারণে ১৯ টি শিক্ষা প্রতিষ্ঠান বন্ধ
সুন্দরগঞ্জে বন্যা দুর্গত এলাকায় ডাকাতের হামলা, গুলিবিদ্ধ ৬
রোজ গার্ডেনে জিন খুঁজছে পুলিশ
চট্টগ্রামে বাস উল্টে ১১ নারী শ্রমিক আহত